**BILJEŠKE UZ FINANCIJSKE IZVJEŠTAJE ZA RAZDOBLJE 01.01.2017. - 31.12.2017.**

**PODACI O PRORAČUNSKOM KORISNIKU**

*Naziv obveznika:* ***CENTAR ZA ODGOJ I OBRAZOVANJE „VINKO BEK“***

*Pošta i mjesto:* ***10 000 Zagreb***

*Adresa sjedišta:* ***Kušlanova 59 a***

*Šifra grada:* ***133***

*Broj RKP-a:* ***07497***

*Matični broj:* ***13205819***

*OIB:* ***16898882733***

*Razina:* ***11***

*Razdjel:* ***102***

*Šifra djelatnosti:* ***8720***

Centar za odgoj i obrazovanje „Vinko Bek“ je javna ustanova za odgoj, obrazovanje i rehabilitaciju slijepe i slabovidne djece, mladeži i odraslih u sastavu Ministarstva za demografiju, obitelj, mlade i socijalnu politiku.

U Centru „Vinko Bek“ osobe oštećena vida rehabilitiraju se po specifičnim programima, a školuju se po programima Ministarstva znanosti, obrazovanja i sporta. Djeluje na četiri lokacije: Zagreb (Sjedište), dislocirana jedinica Zagreb, dislocirana jedinica Split, te dislocirana jedinica Osijek.

Centar pruža usluge privremenog i tjednog smještaja, usluge cjelodnevnog, poludnevnog i povremenog boravka, rana intervencija, integracije te psihosocijalne podrške. U Centru se u primjerenim uvjetima provodi osnovnoškolsko, te srednjoškolsko obrazovanje po redovitim, prilagođenim i posebnim planovima i programima rada. Također, odjel integracije pruža podršku za prihvaćanje djece s oštećenjem vida u redovnoj sredini, te im omogućuje pohađanje redovnih vrtića i škola.

Korisnicima je osiguran smještaj, prehrana, njega i briga o zdravlju, medicinska i psihosocijalna rehabilitacija, usluge prijevoza i skrb tijekom noći. Organizirane su izvannastavne aktivnosti i organizacija slobodnog vremena.

**BILJEŠKE UZ OBRAZAC PR-RAS 2017-12**

*Bilješka 1.*

**Pozicija AOP 052-Tekuće pomoći od institucija i tijela EU –** sredstva u iznosu od 36.957 kuna doznačena su u okviru provedbe projekta CEREBAL VISUAL IMPAIRMET (Cerebralno oštećenje vida) financirano u programu ERASMUS+. Prema uputi za računovodstveno evidentiranje prihoda i rashoda iz EU sredstava (za škole, ministarstva, državne agencije i jedinice lokalne i područne (regionalne) samouprave objavljenoj na internetskoj stranici Ministarstva financija prihod je u 2017. godini prikazan na računu 6323 za razliku od 2016. godine u kojoj je prikazan na računu 6321.

Bilješka 2.

Pozicija **AOP 071 – Kapitalni prijenosi između proračunskim korisnika istog proračuna, AOP 133 Prihodi iz nadležnog proračuna za financiranje rashoda za nabave nefinancijske imovine** – Zbog usklade s računskim planom prema uputi nadležnog Ministarstva bilo je potrebno s 01. listopadom 2017. godine primijeniti novi način knjiženja poslovnih promjena na izvoru financiranja 43 *Ostali prihodi za posebne namjene* koji se u 2016. godini i do 30. rujna 2017. godine evidentirao na računu 6712 **(AOP 133).** U 2016. godini sredstva u iznosu od 1.291.938 kuna doznačena su za radove na ojačanju vanjskih temelja zgrade, te radove za I. i II. fazu sanacije krovišta sportske dvorane na lokaciji Kušlanova 59a. U 2017. godini sredstva su doznačena za radove na uređenju unutarnjeg i vanjskog prostora za potrebe pružanja socijalne usluge psihosocijalne podrške i boravka odraslim osobama s višestrukim oštećenjima, radove na izmjeni alu stolarije na Odjelu odgoj i psihosocijalne rehabilitacije mladih na 2. katu zgrade te nabavu novog uređaja za ispis na uvećanom tisku za potrebe Odjela izdavačke djelatnosti na brajici i uvećanom tisku.

Bilješka 3.

Pozicija **AOP 105 – Prihodi od upravnih i administrativnih pristojbi, pristojbi po posebnim propisima i naknada** – indeks pokazuje povećanje koje je nastalo zbog novog načina evidentiranja prihoda od participacija korisnika.

Bilješka 4.

Pozicija **AOP 127 – Donacije od pravnih i fizičkih osoba izvan općeg proračuna –** indeks pokazuje povećanje u odnosu na prethodnu godinu, a odnosi se na donirana sredstva za uređenje i opremanje kabineta senzorne integracije humanitarnom akcijom „Pokaži ljubav gledaj srcem“ u iznosu od 412.000 kuna, donacije u iznosu od 30.450 kuna za opremanje kabineta svakodnevnih vještina na Odjelu psihosocijalne rehabilitacije mladih, donacije u iznosu od 20.000 kuna za nabavu informatičke opreme i računala učenicima srednjoškolskog obrazovanje, te ostale tekuće i kapitalne donacije.

*Bilješka 5.*

Pozicija **AOP 162 – Službena putovanja** – Indeks pokazuje povećanje u odnosu na prethodnu godinu zbog isplate razlike dnevnica od 150,00 kuna na iznos od 170,00 kuna za 115 radnika za razdoblje od 01.01.2014. godine do 08.03.2017. godine u iznosu od 100.422,00 kuna.

*Bilješka 6.*

Pozicija **AOP 171 – Sitni inventar i auto gume –** indeks pokazujepovećanje u odnosu na prethodnu godinu najvećim dijelom zbog nabave opreme za kabinet senzorne integracije iz doniranih sredstava.

*Bilješka 7.*

Pozicija **AOP 180 – Zdravstvene i veterinarske usluge –** indeks 420,6 pokazuje povećanje u 2017. godini zbog obavljenog sistematskog pregleda djelatnika.

*Bilješka 8.*

Pozicija **AOP 175 –Usluge telefona, pošte i prijevoza** – indeks 88,1 prikazuje smanjene u odnosu na prethodnu godinu, a ušteda je nastala zbog postupka provedbe objedinjene nabave usluga u pokretnoj elektroničkoj mreži od strane DUSJN.

*Bilješka 9.*

Pozicija **AOP 176 – Usluge tekućeg i investicijskog održavanja** – indeks pokazuje smanjene troškove usluga tekućeg i investicijskog održavanja objekta u odnosu na prethodnu godinu.

*Bilješka 10.*

*Pozicija* **AOP 351 – Ostala prava –** odnosi se na ulaganja na tuđoj imovini u iznosu od 20.569 kuna radi sanacije sanitarnog čvora u prostorijama Edukacijsko-rehabilitacijskog fakulteta prema Odluci Upravnog vijeća.

*Bilješka 11.*

*Pozicija* **AOP 357 – Poslovni objekti -** Iznos od 13.362 kune odnosi se na troškove vodnog doprinosa prema Rješenju Hrvatskih voda za građevinu ozakonjena zahtjevna zgrada – ustanova za odgoj, obrazovanje i rehabilitaciju slijepe i slabovidne djece, mladeži i odraslih.

*Bilješka 12.*

*Pozicija* **AOP 360** – **Postrojenja i oprema** - Indeks 211,2 pokazuje povećanje u odnosu na prethodno razdoblje, a odnosi se na povećane rashode za nabavu uredske opreme i namještaja te uređaja i opreme za ostale namjene koje uključuju nabavu novog fotokopirnog stroja i stroja za ispis na uvećanom tisku za Odjel tiskare, nabavu brajevog retka, nabavu računala te računalne opreme (Jaws i WinTalker), nabava opreme za kabinet svakodnevnih vještina od sredstava i kabinet senzorne integracije iz donacija, nabavu testova za procjenu vidne oštrine od sredstava iz Projekta CEREBAL VISUAL IMPAIRMET, te nabavu sportske opreme.

*Bilješka 13.*

*Pozicija* **AOP 393 – Rashodi za dodatna ulaganja na nefinancijskoj imovini –** Indeks 69,3 pokazuje smanjenje ulaganja na nefinancijskoj imovini u odnosu na prethodnu godinu iz razloga što su u 2016. godini obavljeni radovi na ojačanju dijela vanjskih temelja zgrade na lokaciji Kušlanova 59 a, te radovi 1. i 2. faze sanacije krovišta sportske dvorane po danim suglasnostima nadležnog Ministarstva. Radovi u 2017. godini navedeni su uz poziciju AOP 071 u bilješki 3. uz obrazac PR-RAS.

**BILJEŠKE UZ OBRAZAC BILANCA 2017-12**

*Bilješka 1.*

Pozicija **AOP 002 – Nefinancijska imovina**– indeks pokazuje veću vrijednost nefinancijske imovine, što je rezultat ulaganja na objektu i nabavu nove opreme navedene u bilješkama uz obrazac PR-RAS.

*Bilješka 2.*

*Pozicija* **AOP 064 - Novac u banci i blagajni -** Sastoji se od sredstava različitih izvora:

**IF 11** =3.112,80 kuna koja će biti uplaćena u državni proračun do 31. siječnja 2017. godine; **IF 31** = 446.741,16 kuna odnose se na sredstva od zakupa sportske dvorane koja Centar koristi za unapređenje vlastite djelatnosti ili za podmirenje troškova redovne djelatnosti za koje su nedovoljna sredstva u financijskom planu; **IF 43 =** 1.787,55 kuna koja će prema naputku nadležnog Ministarstva biti uplaćena u državni proračun do 31. siječnja 2017. godine; **IF 52 =** 44.163,04 kuna odnose se na sredstva doznačena u svezi provedbe projekata sa svrhom izrade udžbenika za potrebe slijepih i slabovidnih učenika, te sredstva doznačena za preventivni program; **IF 53** = 85.531,09 kuna odnose se na sredstva doznačena u sklopu projekta CEREBAL VISUAL IMPAIRMET; **IF 61** = 2.636,94 kuna odnose se na donirana sredstva koje donatori namjenski ili nenamjenski doniraju Centru radi unapređenja redovne djelatnosti

*Bilješka 3.*

Pozicije **AOP 161 – Kontinuirani rashodi budućih razdoblja** – prikazuju plaću za 12/2017, te materijalne troškove za koje računi dospijevaju u 2018. godini.

*Bilješka 4.*

Pozicija **AOP 234 – Višak prihoda poslovanja –** prikazuje prihod poslovanja koji se najvećim dijelom odnosi na vlastiti prihod (prihod od zakupa sportske dvorane) i prihod od donacija, a koji će Odlukom o raspodjeli rezultata pokriti manjak prihoda od nefinancijske imovine **(AOP 236)** nabavljene iz tog viška prihoda.

**BILJEŠKE UZ OBRAZAC P-VRIO**

*Bilješka 1.*

Pozicija **AOP 018 – Promjene u obujmu imovine**  – Smanjenje vrijednosti dugotrajne imovine odnosi se na rashodovanje i uništenje imovine prema provedenoj inventuri u 2016. godini. Povećanje vrijednosti se odnosi na uknjiženje viška dugotrajne imovine i sitnog inventara prema provedenoj inventuri u 2017. godini.

**Za TABLICE uz obvezne Bilješke nemamo podatke.**

U Zagrebu, 31.01.2018.

Voditeljica računovodstva V.d. ravnateljice Centra

Petra Mlinarić Ivana Rotim, prof.def.